Sabinet | Volume 116, Issue 3276
Volume 116, Issue 3276, 2014
Die Kerkblad - Volume 116, Issue 3276, February 2014
Volume 116, Issue 3276, February 2014
Gereformeerde onderwys : van die redakteur
Source: Die Kerkblad 116 (2014)
Hierdie uitgawe van Die Kerkblad handel hoofsaaklik oor die onderwys. Dit is nie alleen gepas aan die begin van &apos;n nuwe onderwysjaar nie. Dit is ook &apos;n saak waarmee ons as kerke en as gelowige verbondsouers voortdurend die grootste erns moet maak. In die geskiedenis van die GKSA het besinning oor en betrokkenheid by die onderwys nog altyd &apos;n sentrale plek ingeneem. Maarten Luther, die groot kerkhervormer, het in dié ver band gesê: "Waar die Heilige Skrif nie regeer nie, daarheen raai ek voorwaar niemand aan om sy kind te stuur nie." Dit is &apos;n baie skerp stelling wat ons dwing om opnuut te vra wat ons onder gereformeerde onderwys moet verstaan.
Verleentheid bied geleentheid : briewe
Author D.C. Coetsee
Prof. Fritz de Wet skryf (DK, Oktober 2013: "Die profetiese roeping van die kerk in die openbare sfeer") dat "... die kritiese stem (van kerke teen korrupsie en ander sondes - DCC) nie in openbare kringe met erns ontvang word nie". Die kernbelangrike vraag is: Hoe kan die boodskap op &apos;n getroue en impakvolle wyse oorgedra word?
Die evangelie gee hoopvolle troos én troosvolle hoop : uit die Woord
Opening van die TSP en die GTV op 15 Oktober 2013, by geleentheid van die TSP en GTV se dankbare herdenking van die 450-jarige bestaan van die Heidelbergse Kategismus.Troos ... daardie onuitputbare verlange in die hart van mense. Ons smag daarna, ons smag na uitkoms uit die smartlikheid en ons aardse wel en wee. En die hartseer dan (waar van ons ook seker getroos moet word) is dat mense hulleself so aan tydelike troos, tydelike ontvlugting van hulle hartseer kan vergryp.
Die roeping en taak van Die Kerkblad : redaksioneel
Source: Die Kerkblad 116, pp 6 –7 (2014)
Ons leef in die era van kennis- en inligtingsontploffing. Dit geld ook vir die terrein van die godsdiens en geestelike lewe. Nog nooit was die mark so oorspoel met geestelike en godsdienstige leestof nie. Dit is in elke kafee en supermark en boekwinkel beskikbaar. Ook "gewone" tydskrifte (Huisgenoot, Landbouweekblad, ens.) en koerante het rubrieke/artikels wat die mens se geestelike behoeftes behandel, vrae beantwoord, raad gee, "kundige menings" aanbied. Dan is daar nog die onoorsienbare wêreld van die internet. Oor elke denkbare onderwerp is inligting vryelik en gratis beskikbaar.
Veelgodedom in Suid-Afrika : kommentaar
In "Die Burger" van 17 Desember 2013 het &apos;n voorbladberig verskyn oor &apos;n byeenkoms van tradisionele geestelike en ander geestelike leiers wat op 16 Desember ("Versoeningsdag") in Vryheidspark, Pretoria, gehou is om Suid-Afrika te "reinig" en vir vrede te bid. Die berig stel onder andere: "Vodka, brandewyn, bier, Fanta- en Sprite-koeldrank is wat gister gebruik is om Suid-Afrika te &apos;reinig&apos;."
Preek die evangelie! : brandpunt
Source: Die Kerkblad 116, pp 9 –10 (2014)
Ek word soggens vroeg wakker en luister dan graag na die oggend-oordenking ("sielsgedagte") wat vyf minute voor ses oor die radio uitgesaai word. Ek lees ook graag "oordenkings" wat in verskeie koerante en tyd skrifte verskyn. En natuurlik hoor &apos;n mens Sondae preke van dominees, soms ook oor die radio, wanneer omstandighede sodanig is.
Christelike onderwys in &apos;n gesekulariseerde kultuur en samelewing : fokus
Author J.L. (Hannes) Van der Walt
Source: Die Kerkblad 116, pp 12 –14 (2014)
Vir sommige lesers sal dit seker ou nuus wees, maar ons moet, ter wille van die verstaan van die uitdagings wat voor ons as Christenouers en -onderwysers lê, &apos;n goeie begrip hê van wat ons bedoel as ons van &apos;n "gesekulariseerde samelewing" praat. Daar bestaan heelwat literatuur oor wat onder hierdie begrip verstaan kan of behoort te word, maar ons kan só saamvat: die woord "sekularisasie" dui daarop dat mense hulle van die kerk losgemaak het, en nou buite die kerk staan, hoewel hulle dalk nog op die een of ander manier hulleself as "Christene" of as "Christelik" beskou.
Om aan eerstelinge God se wil te leer : fokus
Source: Die Kerkblad 116, pp 14 –15 (2014)
Suid-Afrika het nou al twee dekades &apos;n ANC-regering. Christelik-nasionale onderwys is lankal uit, hoewel talle skole nog hulle bes doen om Christelik te bly. Maar die opvoedkunde-vakgebied vanuit Bybelse perspektief is steeds onder druk. Daarom is dit so belangrik om gereformeerde opvoedkunde steeds weer na te vors, te ontwikkel en te herontdek, en in die huidige tydsgewrig aktueel te maak.
Kinders moet leer om die Here met hulle verstand te dien : fokus
Author Pieter le R. Bisschoff
Source: Die Kerkblad 116, pp 15 –16 (2014)
Per geleentheid het &apos;n persoon aan ons Here Jesus Christus gevra wat die grootste gebod is. Jesus se antwoord is aan ons almal goed bekend: "Jy moet die Here jou God liefhê met jou hele hart en met jou hele siel en met jou hele verstand." Hierdie antwoord is vir elkeen, maar in die besonder vir elke onderwyser, van groot belang. Wat eis die Here as Hy ons leer om die Here met ons verstand lief te hê? En hoe lyk &apos;n skool of klaskamer waar kinders leer om die Here nie net met hulle hart en siel nie, maar ook met hulle verstand te dien?
Onderwys is &apos;n roeping : fokus
Author P.J. (Kobus) Mentz
Source: Die Kerkblad 116, pp 19 –20 (2014)
&apos;n Gesprek oor onderwys en onderwysers raak maklik &apos;n emosionele saak. Onderwys is &apos;n roeping, sê ons dadelik. Onderwysers is geroepe mense. As &apos;n mens na die media en sekere onderwysvakbonde se standpunte luister, is &apos;n onderwyser &apos;n "werker". Of onderwysers vervul &apos;n administratiewe en tegniese funksie - onderwysers is nodig om kinders op kennisvlak vir die samelewing gereed te maak. Die laaste twee standpunte moet verwerp word. As uitgangspunt moet aanvaar word dat onderwys &apos;n professie is en die mense wat in die professie staan, voel hulle daartoe geroepe. Wanneer ons onderwys meet aan die kriteria vir &apos;n professie, voldoen dit wel daaraan. Onderwysers is professioneel opgelei aan tersiêre inrigtings, hulle lewer &apos;n unieke diens in die gemeenskap, hulle werk word gereguleer deur &apos;n professionele organisasie, naamlik die Suid-Afrikaanse Raad vir Opvoeders en daar is &apos;n etiese kode wat onderwysers se gedrag reël.
Ouerbetrokkenheid by die onderwys - dis &apos;n vereiste! : fokus
Source: Die Kerkblad 116, pp 21 –22 (2014)
"Seuns is geskenke van die Here, kinders word deur Hom gegee" (Ps. 127) "... wie so &apos;n kindjie in my Naam ontvang, ontvang My" (Matt. 18:5). Verbondskinders is vir die Here baie belangrik, so belangrik dat Hy &apos;n baie ernstige waarskuwing rig: "Elkeen wat een van hierdie kleintjies wat in My glo, van My afvallig maak, vir hom is dit beter as hy met &apos;n groot meulsteen om sy nek in die diep see verdrink" (Matt. 18:6).
Onderwys! Wat kan ek doen! : fokus
Author D.P. (Neil) Prinsloo
Source: Die Kerkblad 116, pp 23 –24 (2014)
Die kerk word opgeroep om altyd te reformeer en terug te gryp na gehoorsaamheid aan God se Woord in alle fasette van die lewe. Daarom moet ons teruggryp na God se Woord wanneer ons oor die onderwys van ons kinders nadink. Die vraag is: Wat gaan die kerke vanaf 2014 in onderwys doen? Hierdie artikel wil nie &apos;n voltooide opdrag vir die kerke se werk in onderwys uitkerf en die saak as afgehandel beskou nie. Die artikel wil die kerk se verbondsverantwoordelikheid in die onderwys uitwys en die kerke oproep, sodat elke lidmaat sy roeping binne die onderwys uitleef. Daarna stel dit praktiese riglyne vir diens van God binne die onderwys vir ampsdraers en vir die kerkgemeenskap voor.
Die Christelike onderwyser in die openbare/staatskool : fokus
Author Annemie Grobler
Source: Die Kerkblad 116, pp 25 –26 (2014)
Sedert Januarie 2009 hou ek skool by die enigste staatshoërskool in ons pragtige Bosvelddorp, Louis Trichardt. Die skool het gemiddeld 900 leerlinge per jaar en die onderrig is parallel, met ongeveer eweveel leerders in die Afrikaanse en Engelse bane. Ek is bevoorreg om Engels te besig en bevind my dus elke jaar in die Engelse huistaalonderrigsituasie en veral by die seniorfase (Gr. 10-12).
Hoe leef jy jou Christenskap in die openbare skool uit? : fokus
Author Louis Linde
Source: Die Kerkblad 116, pp 27 –29 (2014)
Die profeet Jesaja sê in hoofstuk 40:6 - "Iemand sê: &apos;Roep!&apos; En ek vra: &apos;Wat kan ek roep?&apos;" Elke roepingsbewuste Christenonderwyser word met hierdie opdrag gekonfronteer. Jesaja sê verder: "Klim op &apos;n hoë berg en roep hard, Sion, jy wat die goeie tyding moet bring; roep hard." Is dit in 2014 in die praktyk moontlik om as onderwyser die goeie tyding in &apos;n staatskool te bring? Voordat ek dié vraag beantwoord en &apos;n paar praktiese wenke gee, kom ons plaas die afgelope 20 jaar in Suid-Afrikaanse onderwys vlugtig onder die loep.
Brokkies uit ons kerkreg-geskiedenis (2) : "Kerkelyk Handboekje" : geskiedenis
Author P.A. (Peet) Coetzee
Source: Die Kerkblad 116, pp 30 –32 (2014)
Die besluit van Sinode 1862 om die Kerkorde van Dordrecht in die plek van die 1859-Kerkorde te aanvaar, is in Artikels 14 en 19 (Acta 1862) opgeteken. "Dat de Dordsche Kerk-orde, van 1618 en 1619, door deze Sijnode, wordt aangenomen, als algemeene Kerke-orde, voor de Gereformeerde Gemeenten, in de drie landen, Zuid-Afrikaansch Republiek, Oranje Vrijstaat en Kaapkolonie ..."
Fakulteit Teologie gasheer vir WRF : van oraloor
Author P.J. (Flip) Buys
Die Fakulteit Teologie was van 21-14 Oktober 2013 die gasheer vir die internasionale raadslede van die World Reformed Fellowship wat hulle jaarlikse vergadering in Potchefstroom kom hou het.
Bloemfontein-Noord se belydenisklas besoek Lesotho : van oraloor
Source: Die Kerkblad 116, pp 34 –35 (2014)
Op 18 Augustus 2013 het die 2013-belydenisklas van Bloemfontein-Noord die gemeente se sendingaksie in Lesotho saam met ds. Kobus Botha en oudl. Dirk Coetzee besoek. Hierdie is &apos;n jaarlikse uitstappie in Augustus vir die belydenisklas met die doel om die jeug met die sendingaksie van die gemeente in aanraking te bring. Vanjaar is hulle ook vergesel deur ds. Dinant Zwemstra van die Geref. Gemeente Bloempark en katkisante uit daardie gemeente.
Reddersburg Kinderhuis besoek Oudtshoorn : van oraloor
Author Joe Pretorius
Douvoordag op Sondag 22 September 2013 vertrek die bussie vanaf Reddersburg na Oudtshoorn met opgewonde laerskoolseuns en -dogters wat die wêreld van die volstruise van nader gaan bekyk. Nie net gaan dit oor die langbeen- en langnekvoëls nie, maar die vooruitsig van besoeke aan die see hou &apos;n spesiale bekoring in vir een en almal - veral vir dié wat nog nie voorheen die see gesien het nie!
&apos;n Ongewone titel vir &apos;n besondere boek
Kairoi van genade, Francois Viljoen en Amanda du Plessis (Reds.) : boekbespreking
Author D.F. (Francois) Muller
"Kairoi" is een van die Griekse woorde wat met "tyd" te make het. Dit is egter nie iets wat &apos;n mens sommer op jou horlosie sal kan sien nie, omdat kairoi gaan oor die keerpunte in die lewe, daardie spesiale tye en gebeurtenisse wat die lewe karakter gee. En so is hierdie "preekbundel" op besonderse tye en gebeurtenisse in &apos;n mens se lewe gefokus - vanaf doop tot begrafnis en op verskeie dieptepunte langs &apos;n mens se lewenspad.